b'\n_START_ARTICLE_\nCarolina de Ansbach\n_START_SECTION_\nPrimii ani\n_START_PARAGRAPH_\nCaroline s-a n\xc4\x83scut la 1 martie 1683 la Ansbach \xc3\xaen Germania, ca fiica lui Johann Friedrich, Margraf de Brandenburg-Ansbach \xc8\x99i a celei de-a doua so\xc8\x9bii, Prin\xc8\x9besa Eleonora Erdmuthe de Saxa-Eisenach. Tat\xc4\x83l ei era conduc\xc4\x83torul unui mic stat german; el a murit de variol\xc4\x83 la v\xc3\xa2rsta de 32 de ani, c\xc3\xa2nd Caroline avea trei ani. Caroline \xc8\x99i fratele ei mai mic, Wilhelm Frederick, au p\xc4\x83r\xc4\x83sit Ansbach \xc3\xaempreun\xc4\x83 cu mama lor, care s-a \xc3\xaentors \xc3\xaen ora\xc8\x99ul ei natal Eisenach._NEWLINE_\xc3\x8en 1692, mama Carolinei a fost \xc3\xaempins\xc4\x83 \xc3\xaentr-un mariaj nefericit cu Electorul de Saxonia \xc8\x99i ea \xc8\x99i copiii s-au mutat la curtea saxon\xc4\x83, la Dresda. Doi ani mai t\xc3\xa2rziu, Eleonore Erdmuthe a devenit din nou v\xc4\x83duv\xc4\x83 dup\xc4\x83 ce necredinciosul ei so\xc8\x9b a contactat variol\xc4\x83 de la metresele sale. Eleonore a r\xc4\x83mas \xc3\xaen Saxonia \xc3\xaenc\xc4\x83 doi ani, p\xc3\xa2n\xc4\x83 la moartea ei \xc3\xaen 1696. Caroline \xc8\x99i Wilhelm Frederick s-au \xc3\xaentors la Ansbach pentru a sta cu fratele lor vitreg, Margraful Georg Frederick II. Cur\xc3\xa2nd Caroline s-a mutat la L\xc3\xbctzenburg \xc3\xaen afara Berlinului, \xc3\xaen grija lui Frederick Elector de Brandenburg \xc8\x99i a so\xc8\x9biei acestuia, Sophia Charlotte, care fusese prieten\xc4\x83 cu Eleonore Erdmuthe._NEWLINE_Frederick \xc8\x99i Sophia Charlotte au devenit rege \xc8\x99i regin\xc4\x83 a Prusiei \xc3\xaen 1701. Regina era fiica Sofiei de Hanovra \xc8\x99i sora lui George, Elector de Hanovra. Ea era renumit\xc4\x83 pentru inteligen\xc8\x9b\xc4\x83 \xc8\x99i caracter iar curtea ei necenzurat\xc4\x83 \xc8\x99i liberal\xc4\x83 au atras mul\xc8\x9bi \xc3\xaenv\xc4\x83\xc8\x9ba\xc8\x9bi, inclusiv pe filosoful Gottfried Leibniz. Caroline a fost expus\xc4\x83 unui mediu intelectual plin de via\xc8\x9b\xc4\x83 destul de diferit de tot ce a experimentat anterior. Ea \xc8\x99i Sophia Charlotte au dezvoltat o rela\xc8\x9bie puternic\xc4\x83, \xc3\xaen care Caroline a fost tratat\xc4\x83 ca o fiic\xc4\x83. O dat\xc4\x83 regina a declarat c\xc4\x83 Berlinul devenea un "de\xc8\x99ert" atunci c\xc3\xa2nd Caroline pleca din c\xc3\xa2nd \xc3\xaen c\xc3\xa2nd la Ansbach.\n_START_SECTION_\nC\xc4\x83s\xc4\x83torie\n_START_PARAGRAPH_\nElectoarea Sophia a numit-o "cea mai agreabil\xc4\x83 prin\xc8\x9bes\xc4\x83 din Germania". A fost luat\xc4\x83 \xc3\xaen considerare pentru Arhiducele Carol de Austria, care era candidat la tronul Spaniei \xc8\x99i mai t\xc3\xa2rziu a devenit \xc3\xaemp\xc4\x83rat al Sf\xc3\xa2ntului Imperiu Roman. Caroline a refuzat partida \xc3\xaen 1704 nevoind s\xc4\x83 se converteasc\xc4\x83 de la luteranism la catolicism. La \xc3\xaenceputul anului urm\xc4\x83tor, regina Sophia Charlotte a murit \xc3\xaen timp ce vizita Hanovra natal\xc4\x83. Caroline a fost devastat\xc4\x83, i-a scris lui Leibniz, "Nenorocirea m-a cople\xc8\x99it cu durere \xc8\x99i boal\xc4\x83, \xc8\x99i doar speran\xc8\x9ba c\xc4\x83 a\xc8\x99 putea-o urma \xc3\xaen cur\xc3\xa2nd m\xc4\x83 consoleaz\xc4\x83"._NEWLINE_\xc3\x8en iunie 1705, nepotul reginei Sophia Charlotte, George Augustus, prin\xc8\x9b de Hanovra, a vizitat curtea din Ansbach, incognito, pentru a o cerceta pe Caroline, tat\xc4\x83l lui Electorul voind ca fiul lui s\xc4\x83 fac\xc4\x83 o c\xc4\x83s\xc4\x83torie din dragoste nu una aranjat\xc4\x83 ca a lui. Rapoartele pe care le citise despre Caroline vorbeau de "incomparabila ei frumuse\xc8\x9be \xc8\x99i de atributele ei mentale". Lui i-a pl\xc4\x83cut imediat "caracterul ei bun" \xc8\x99i trimisul britanic a raportat c\xc4\x83 George Augustus "nu s-a mai g\xc3\xa2ndit dec\xc3\xa2t la ea"..  La r\xc3\xa2ndul ei, Caroline nu a fost p\xc4\x83c\xc4\x83lit\xc4\x83 de deghizare prin\xc8\x9bului \xc8\x99i l-a g\xc4\x83sit atractiv pe pretendentul ei. El era mo\xc8\x99tenitorul tat\xc4\x83lui s\xc4\x83u, Electorul de Hanovra, \xc8\x99i al treilea \xc3\xaen linie la succesiunea tronului Marii Britanii._NEWLINE_La 22 august 1705, Caroline a ajuns \xc3\xaen Hanovra pentru nunta ei cu George Augustus; s-au c\xc4\x83s\xc4\x83torit \xc3\xaen seara aceea la capela palatului la Herrenhausen. \xc3\x8en urm\xc4\x83toarea lun\xc4\x83 mai, Caroline a r\xc4\x83mas \xc3\xaens\xc4\x83rcinat\xc4\x83 \xc8\x99i primul ei copil Prin\xc8\x9bul Frederick s-a n\xc4\x83scut la 20 ianuarie 1707. La c\xc3\xa2teva luni dup\xc4\x83 na\xc8\x99tere, \xc3\xaen iulie, Caroline s-a \xc3\xaemboln\xc4\x83vit de variol\xc4\x83 urmat\xc4\x83 de o pneumonie. Copilul a fost \xc8\x9binut departe de ea \xc3\xaens\xc4\x83 George Augustus i-a r\xc4\x83mas al\xc4\x83turi devotat, \xc3\xaemboln\xc4\x83vindu-se \xc8\x99i el. \xc3\x8en urm\xc4\x83torii \xc8\x99apte ani, Caroline a avut \xc3\xaenc\xc4\x83 trei copii, Anne, Amelia \xc8\x99i Caroline._NEWLINE_George Augustus \xc8\x99i Caroline au avut un mariaj fericit, de\xc8\x99i el a continuat s\xc4\x83 aib\xc4\x83 metrese, dup\xc4\x83 obiceiul vremii. Dou\xc4\x83 dintre amantele lui cunoscute au fost  Henrietta Howard, mai t\xc3\xa2rziu contes\xc4\x83 de Suffolk, \xc8\x99i, din 1735, Amalie von Wallmoden, contes\xc4\x83 de Yarmouth. \xc3\x8en contrast cu soacra ei, Caroline a fost cunoscut\xc4\x83 pentru fidelitatea ei; n-a f\xc4\x83cut niciodat\xc4\x83 scene \xc8\x99i nu a avut iubi\xc8\x9bi._NEWLINE_Succesiunea familiei so\xc8\x9bului ei la tronul britanic era nesigur\xc4\x83, fratele vitreg al reginei Anne, James Stuart, contest\xc3\xa2nd preten\xc8\x9bia hanoverian\xc4\x83. Anne a refuzat s\xc4\x83 permit\xc4\x83 vreunui hanoverian s\xc4\x83 viziteze Marea Britanie \xc3\xaen timpul vie\xc8\x9bii ei. \xc3\x8en iunie 1714, Electoarea Sophia (nepoata regelui Iacob I al Angliei) a murit \xc3\xaen bra\xc8\x9bele Carolinei, la v\xc3\xa2rsta de 84 de ani, \xc8\x99i socrul Carolinei a devenit mo\xc8\x99tenitorul prezumptiv al reginei Anne. C\xc3\xa2teva s\xc4\x83pt\xc4\x83m\xc3\xa2ni mai t\xc3\xa2rziu, Anne a murit \xc8\x99i Electorul de Hanovra a fost proclamat succesorul ei, devenind regele George I al Marii Britanii.\n_START_SECTION_\nPrin\xc8\x9bes\xc4\x83 de Wales\n_START_PARAGRAPH_\nOdat\xc4\x83 cu ascensiunea la tron a lui George I \xc3\xaen 1714, so\xc8\x9bul Carolinei a devenit Duce de Cornwall \xc8\x99i cur\xc3\xa2nd a fost investit Prin\xc8\x9b de Wales, Caroline devenind Prin\xc8\x9bes\xc4\x83 de Wales. A fost prima Prin\xc8\x9bes\xc4\x83 de Wales \xc3\xaen peste 200 de ani, ultima fiind Caterina de Aragon. Cum regele \xc3\xae\xc8\x99i repudiase so\xc8\x9bia Sofia Dorothea de Celle \xc3\xaen 1694, nu exista o regin\xc4\x83 iar Caroline de\xc8\x9binea rangul cel mai \xc3\xaenalt al unei femei din regat._NEWLINE_Carolina s-a \xc3\xaemprietenit cu Sir Robert Walpole, politician \xc8\x99i ocazional prim-ministru; influen\xc8\x9ba lui a asigurat pentru Prin\xc8\x9bul \xc8\x99i Prin\xc8\x9besa de Wales stilul de via\xc8\x9b\xc4\x83 cu care erau obi\xc8\x99nui\xc8\x9bi. Intelectul Carolinei \xc3\xael dep\xc4\x83\xc8\x99ea pe al lui George. Ca t\xc3\xa2n\xc4\x83r\xc4\x83 femeie, ea a corespondat cu Gottfried Leibniz, care era apropiat de Casa de Hanovra. De asemenea, ea a ajutat la ini\xc8\x9bierea coresponden\xc8\x9bei Leibniz-Clarke, una dintre cele mai importante discu\xc8\x9bii filozofice din secolul XVIII. \xc3\x8en linii mari, George \xc8\x99i Carolina au avut o c\xc4\x83snicie fericit\xc4\x83, de\xc8\x99i el a avut metrese \xc3\xaen acest timp. Cea mai cunoscut\xc4\x83 dintre ele a fost Henrietta Howard, Contes\xc4\x83 de Suffolk, una dintre domnele de onoare ale so\xc8\x9biei lui.\n_START_SECTION_\nRegin\xc4\x83 \xc8\x99i regent\xc4\x83\n_START_PARAGRAPH_\nCaroline a devenit regin\xc4\x83 consort la moartea socrului ei \xc3\xaen 1727, \xc8\x99i a fost \xc3\xaencoronat\xc4\x83 \xc3\xaempreun\xc4\x83 cu so\xc8\x9bul ei la Westminster Abbey la 11 octombrie \xc3\xaen acela\xc8\x99i an. A fost prima regin\xc4\x83 consort care a fost \xc3\xaencoronat\xc4\x83 de la regina Ana a Danemarcei \xc3\xaen 1603. De\xc8\x99i George al II-lea l-a denun\xc8\x9bat pe Walpole ca fiind \xe2\x80\x9epunga\xc8\x99 \xc8\x99i canalie\xe2\x80\x9d, Caroline \xc8\x99i-a sf\xc4\x83tuit so\xc8\x9bul s\xc4\x83-l p\xc4\x83streze pe Walpole ca prim-ministru. Walpole a asigurat o plat\xc4\x83 de 100.000 \xc2\xa3 pe an pentru Caroline, \xc8\x99i ea a primit at\xc3\xa2t Casa Somerset c\xc3\xa2t \xc8\x99i Richmond Lodge._NEWLINE_Pentru urm\xc4\x83torii zece ani, Caroline a avut o influen\xc8\x9b\xc4\x83 imens\xc4\x83. Ea a absorbit opiniile liberale ale mentorului ei, regina Sophia Charlotte a Prusiei \xc8\x99i a sprijinit clemen\xc8\x9b\xc4\x83 pentru iacobi\xc8\x9bi, libertatea presei \xc8\x99i libertatea de exprimare \xc3\xaen Parlament._NEWLINE_De-a lungul a urm\xc4\x83torilor ani, ea \xc8\x99i so\xc8\x9bul ei au luptat constant \xc3\xaempotriva fiului lor cel mare, Frederick, Prin\xc8\x9b de Wales, care a r\xc4\x83mas \xc3\xaen Germania c\xc3\xa2nd ei au venit \xc3\xaen Anglia. El s-a al\xc4\x83turat familiei \xc3\xaen 1728, c\xc3\xa2nd era adult, avea metrese \xc8\x99i datorii, \xc8\x99i era pasionat de jocurile de noroc. Frederick s-a opus convingerilor politice ale tat\xc4\x83lui s\xc4\x83u, \xc8\x99i s-a pl\xc3\xa2ns de lipsa lui de influen\xc8\x9b\xc4\x83 \xc3\xaen guvern. Actul de Regen\xc8\x9b\xc4\x83 din 1728 a numit-o pe Caroline regent\xc4\x83 atunci c\xc3\xa2nd so\xc8\x9bul ei a fost \xc3\xaen Hanovra timp de cinci luni \xc3\xaencep\xc3\xa2nd cu mai 1729. \xc3\x8en timpul regen\xc8\x9bei ei, incidentul diplomatic cu Portugalia (unde o nav\xc4\x83 britanic\xc4\x83 a fost confiscat\xc4\x83 pe Tagus) a fost dezamorsat \xc8\x99i s-a \xc3\xaencheiat negocierea Tratatului de la Sevilla \xc3\xaentre Marea Britanie \xc8\x99i Spania. Din mai 1732, ea a fost din nou regent\xc4\x83 pentru patru luni \xc3\xaen timp ce George al II-lea a fost \xc3\xaen Hanovra. _NEWLINE_\xc3\x8entraga via\xc8\x9b\xc4\x83 \xc3\xaen Marea Britanie Carolina \xc8\x99i-a petrecut-o \xc3\xaen sud-estul Angliei \xc8\x99i \xc3\xaen jurul Londrei. Ca regin\xc4\x83, ea a continuat s\xc4\x83 se \xc3\xaenconjoare de arti\xc8\x99ti, scriitori \xc8\x99i intelectuali. A colectat bijuterii, \xc3\xaen special camee, a achizi\xc8\x9bionat portrete importante \xc8\x99i miniaturi, \xc8\x99i s-a bucurat de artele vizuale. \xc3\x8en 1728, ea a descoperit un set de schi\xc8\x9be de Leonardo da Vinci \xc8\x99i Hans Holbein care au fost ascunse \xc3\xaentr-un sertar din timpul domniei regelui William al III-lea._NEWLINE_Fiica cea mare a Carolinei, Anne s-a c\xc4\x83s\xc4\x83torit cu Willem al IV-lea, Prin\xc8\x9b de Orania \xc3\xaen 1734, \xc8\x99i s-a mutat cu so\xc8\x9bul ei \xc3\xaen Olanda. Caroline i-a scris fiicei ei despre triste\xc8\x9bea "de nedescris" din momentul desp\xc4\x83r\xc8\x9birii. Cur\xc3\xa2nd Prin\xc8\x9besei Anne i s-a f\xc4\x83cut dor de cas\xc4\x83 \xc8\x99i a revenit \xc3\xaen \xc8\x9bar\xc4\x83 c\xc3\xa2nd so\xc8\x9bul ei a plecat \xc3\xaen campanie. \xc3\x8en cele din urm\xc4\x83, so\xc8\x9bul \xc8\x99i tat\xc4\x83l ei i-au poruncit s\xc4\x83 se \xc3\xaentoarc\xc4\x83 \xc3\xaen Olanda._NEWLINE_La mijlocul anului 1735, Frederic, Prin\xc8\x9b de Wales, a fost mai mult dec\xc3\xa2t consternat c\xc3\xa2nd \xc3\xaen locul lui, Caroline a ac\xc8\x9bionat \xc3\xaen calitate de regent\xc4\x83, \xc3\xaen timp ce regele a plecat \xc3\xaen Hanovra. Regele \xc8\x99i regina au aranjat c\xc4\x83s\xc4\x83toria lui Frederick \xc3\xaen 1736, cu Prin\xc8\x9besa Augusta de Saxa-Gotha. La scurt timp dup\xc4\x83 nunt\xc4\x83, George a plecat \xc3\xaen Hanovra, \xc8\x99i Caroline \xc8\x99i-a asumat rolul de "Protector al Regatului". \xc3\x8en timpul regen\xc8\x9bei ei, Prin\xc8\x9bul de Wales a \xc3\xaenceput o serie de certuri cu mama sa, pe care el le-a v\xc4\x83zut ca un indicator util pentru a-l irita pe rege. \xc3\x8en cele din urm\xc4\x83, regele a revenit \xc3\xaen Marea Britanie \xc3\xaen ianuarie 1737._NEWLINE_Frederick a cerut Parlamentului s\xc4\x83 i se m\xc4\x83reasc\xc4\x83 aloca\xc8\x9bia financiar\xc4\x83, pe care p\xc3\xa2n\xc4\x83 acum regele i-a refuzat-o. La sfatul lui Walpole, aloca\xc8\x9bia a crescut, \xc3\xaentr-o \xc3\xaencercare de a aplana conflictul dintre tat\xc4\x83 \xc8\x99i fiu, \xc3\xaens\xc4\x83 nu at\xc3\xa2t de mult pe c\xc3\xa2t s-a cerut._NEWLINE_Carolina a murit la 20 noiembrie 1737 la Palatul St. James, la v\xc3\xa2rsta de 54 de ani. So\xc8\x9bul ei i-a supravie\xc8\x9buit 23 de ani.'